
1420-2020: IL FRIÙL 
AL TORNE AL VENIT 


Vignesie e sta preparant l’aniversari 


e Luca Zoratti 


I letòrs de La Patrie dal Friùl dal 

sigûr a san ce che al è sucedût 
intal 1420, e a chei che no san ur 
al conti: la Serenissime Republiche 
di Vignesie, che e stave cressint di 
podê e di fuarce, e je rivade in Friùl 
sdrumant Aquilee, e à fat colà il 
patriarcjàt, puartàt vie Sant Marc 
e fat deventà il Friùl un teritori di 
sô proprietàt di podè doprà seont 
il propri plasé par cualchi secul di 
storie. 
_Il timp al è passât ma Vignesie 
no à mai dismenteàt chel teritori 
che al jere come il so curtiîl di 
cjase, no à mai dismenteàt chei 
servidòrs sotans pronts a riverîle in 
ogni moment, no à mai dismenteàt 
il plasé di comanda chel cjanton de 
Italie, e cumò la Serenissime e vùl 
tornà a vê ce che i spiete di dirit: o 
ben di comanda sul Friùl. 





l 2016 al è un an di aniversaris, 


il prin chel dal nestri gjornàl a 
Fevrâr, e tancj altris a ‘nd saran. 
Cumò in Mai si fâs chel dal 
Taramot. Un altri impuartant al 

è chel in onér di pre Josef (Bepo) 
Marchet: un om autér dal plui 
grant lavòr pe nestre lenghe. Un 
pari dal Friùl che al meretarès 
celebràt tant di plui, ma propit 
parcè che al à fat tant pe Patrie a 
cirin di no fàlu cognossi gran. 

Ma a ‘nd è un che si stà fasint 
indevant cun prepotence, a ‘nd 
fevelin tal editoriàl: Vignesie 
ancjemò une volte e cîr di glotisi 
il Friùl, cu la complicitàt di ducj 

i partîts talians (e padans). Un 
progjet che al va indevant par 
plui intal cidinér e puare Sapade/ 
Plodn e je la prime spie e vitime de 
situazion. Nô no starin cidins: no 


vin nissune sudizion. El 


_E cussì e à za comencàt a preparà 
la fieste dal aniversari. 

Sîs secui daspò de prime invasion 
il Venit al torne ae concuiste, no 
armât cu lis lancis e lis alabardis 
come une volte ma cuntun esercit 
che al dopre la sclope de economie 
e cu la fuarce de politiche. 

_Par chest motîf Sapade no torne 
al Friùl, pal fat che invezit al è dut 
il Friùl che al à di tornà al Venit, 
e se nol torne di volontàt proprie 
lu fàs jentrant inte macroregjon 
dal Nord-est, o dal Trivenit come 
che lu clame cualchidun. No vâl 
che i nestris politics cu lis cjacaris 
si disin contraris a chest gnùf 
ordin teritoriàl, inte realtàt dai 

fats no àn mai fat nuie di contrari 
par restà distacàts dal podê Venit, 
e si impegnin invezit tal svuedà 

un pòc a la volte dut il valòr de 


nestre picule autonomie. Che a 
sedin di drete o di campe no si 
viòt diference, lis corints politichis 
dal Venit a son plui fuartis di 

chés furlanis, e timp indaùr ancje 
Salvini e Tondo a àn mostràt plasé 
su la idee des 3 Venezie. 

_I neozamberlans dal PD che a 
stan guviernant cumò e che si 

son metûts cuintri Sapade no 

stan fers a cjalà e a van incuintri 
al aniversari vierzint la strade 

a Vignesie; i zamberlans a jerin 

i furlans filovenezians che a 
judavin i lagunàrs in cambi di une 
poltrone di comant su la provincie 
furlane. 

_Al baste viodi la storie dal ospedàl 
di Tisane che al ven sieràt un toc 
ae volte par fà cressi chel dongje 
di Puart, in provincie di Vignesie. 
O se o volés viodi la vicende dal 


Aministrativis 
dai 12 di Jugn: 


dut un fisc 

Pes elezions aministrativis che si 
tignaran ai 5 di Jugn al è pardabon 
“dut un fisc”. Ma saraial alc di 
furlan, di autonomist, di vivarôs, 
che al dismovi la cussience de 
nestre Patrie? Si vote in 39 
Comuns, e dome in 4 (Cordenons, 
Sant Vît, Pordenon e Triest) al 
sarà, se al covente, il dopli turni 

se un candidât sindic nol rivarà a 

vinci daurman. La corse a cjapà sù 
candidaturis e firmis par presentà 
lis listis no je mai stade cussì 
complicade. In tantis realtâts si 
cjatin situazions ingredeadis e 
maiorancis jessudis crevadis di 
agns di guvier. Al è clâr che lis 
competizions plui duris a saran tai 
cjâf lucs: soredut Triest, cu la bataie 
Cosolini-Dipiazza, dulà che di 


vin Pinot che al varès di deventà 
di denominazion uniche venete; o 
pûr Autovie Venete che biadelore 
dopo de tierce corsie e darà reson 
al propri non, trasferint la sede dai 
crets di Triest ae lagune di Mestre; 
lant indevant cul aeropuart di 
Roncjis di Monfalcon che nol rive 
mai a cressi cun ducj i bêçs che si 
spindin e che al ven scjafoiàt di 
chei di Vignesie e di Trevîs. Ancje 
la Fiere di Pordenon cun dut il 
mont industrial e cjale plui di là de 
Livence che no di ca dal Tiliment. 
_Cussì, il program de celebrazion 
dal aniversari al è bielzà pront, 
cumò e mancje dome la bande 
musical che e compagni il corteu 
dal Doge Zaia che al jentrarà a 
Udin di puarte Manin. Ma o 

soi sigûr che cualchi musicist 
volontari si cjatarà in pòc timp. El 


furlan al è dome chest ultin, che al 
è nassùt a Dael. 


CJALANT DUTIS CHÉS ALTRIS 
ELEZIONS COMUNALS IN 
FRIÙL, il scheme classic drete- 
gampe al reste il plui ricorint in 
ducj i paîs: di Palme a Maian, di 
Tisane a Chions. Cu la ecezion di 
Pordenon, dulà che il duel jenfri 
Daniela Giust e Alessandro Ciriani 
al viòt saltà fàr come une gruesse 
gnove la candidature di Renzo 
Muzzin, zovin che al è cressût inte 
Leghe ma in cheste ocasion si è 
distacàt dai dirigjents dal so partît 
e al à provàt a meti dongje alc di 
gnûf cu la liste Salviamo Pordenone 
e cu la poie di Gianni Sartor dal 
Parlament Furlan. Za la presince di 
Muzzin e je un sucès a Pordenon 
par fà capî la necessitàt di une 
presince autonomiste. 


MA ANCJE INTUN ALTRIS 
PAÎS DAL FRIÙL AL PODARÈS 
NASSI ALC DI FURLANIST IN 
BUTUL: a Tarcint di fat cuintri 
dai candidats di drete e fampe 
Mauro Steccati e Carlo Toniutti, 
segretari locàl dal Pd, al met la 
firme il gjornalist Walter Tomada, 
che su chestis pagjinis al à scrit une 
vore di autonomie e intal so pas al 
à volut passà des peraulis ai fats. 
Alc di furlanist al è a Pordenon e 
Tarcint: viodarìn se a saran rosutis 
tal ciment o une gnove Vierte. I 

Il gjal 
al cjante 
trê voltis 





XX Prime che il gjal al cjantàs, 
Sant Pieri al à tradît Jesù trê voltis. 
Ancje il spirt de ricostruzion post 
taramot al cognòs chel numar 

par ce che al tocje i plui grancj 
responsabii di dut chel che nol 

è stàt puartàt insom su la strade 
indicade in chei agns dai furlans. 


XK La prime responsabilitàt e va 
assegnade ae Regjon e ae sò classe 
politiche, che no je stade buine in 
chescj cuarante agns di rinfuarcà il 
leam istituzionàl cu la comunitàt. 

I palacs dal podê no son plui al 
servizi dai Comuns, no rapresentin 
il moment de sintesi legjislative 
metude in at par favorî il disvilup 
dal teritori. 


XK Anzit, al contrari, in chest 
periodi a àn, di fat, cancelàt 
cualsisedi forme di colaborazion cui 
ents locài. La fin dal decentrament, 
il sumâsi des competencis, come 
che a dimostrin lis Uti, al va 

pàr a pàr cuntune simpri plui 
grande dipendence des sieltis des 
segretariis romanis dai partîts 

e cuntune mancjance totàl di 
autonomie. 


Xk La seconde realtàt sot acuse 

e puarte il non di Universitàt di 
Udin, simpri mancul dal Friùl ancje 
inte denominazion e simpri plui, 
invezit, lontane des motivazions 
che le àn fate nassi de volontàt 
popolàr dopo il taramot. E veve di 
jessi la scune de classe dirigjente 

e strument specific di cressite de 
culture furlane, e à sieràt i cors plui 
indicatîfs e di prospetive, deventant 
la copie di un dai tancj ateneus 
sparnicàts fùr pe Italie, buine dome 
par creà carieris academichis a 
docents no furlans. 


XK E infin ultime, ma dome 
(al va indevant a pagj. 2) © 

trê voltis 





parcè che e cree plui delusion e 
sconciert, e ven ché Glesie che 
tante part e à vût inte opare di 
resistence e dal disveàsi dai furlans, 
e di simpri custode preziose de 
marilenghe. Fùr che raris ocasions, 
vué l'ùs dal furlan de bande dal 
clericàt al è sparît, al reste latitant 
intes celebrazions: ai gnùfs e pòcs 
sacerdots, dispès che a vegnin di 
altris paîs e situazions, no si à lassàt 
il valòr pastoràl dal furlan tant che 
espression profonde dal rapuart tra 


fede e popul. 


XK Ae fin però, nô ducj tant che 
comunitàt furlane o vin di recità il 
“mea culpa” e pintîsi di no vê savàt 
evità che dut chest al sucedès. 

E se il gjal nol cjante, nol vàl dî che 
o sin stàts perdonîts. Il 








Via A an dit de lenghe furlane , MAS, | 


Lis datis jenfri parentesi taronde 

si riferissin al an di composizion 0 
publicazion de opare citade. Lis datis 
Jenfri parentesi cuadrade si riferissin 
al an che al fås riferiment il contignùt 
des citazions stessis. 

So 

“La Grecia già nella sua lingua 
scrisse,/ E Roma nella sua tanto 
soprana,/ Onde 1 furlan, benché sia 
lingua strana,/ Nel suo idioma di 
gran cose disse/ (...)” 

RiccarDo Lu(v)IGINI (seconde 
metàt dal 1500) 

So 

“La lingua friulana de gl onorati 
signori delle Tre Leghe, chiamati 
volgarmente Griggioni (i Latini 

li chiamavano Reti) è tale che 
pareva impossibile a potersi porre in 
iscrittura, essendo ella quasi peggiore 
che la Furlana, la quale è tanto trista 
quanto sono buoni gl'ingegni e quanto 
grande è il valore di quella provincia 
onoratissima [... P. 

Pier PaoLo VERGERIO, A 
gl'inquisitori che sono per l'Italia 
(1559) 

Sos 

“La lingua friulana è il monumento 
più vivo e più solenne delle origini, 
della storia e della personalità 
friulana” 


GiuLio ANDREA Pirona (1871). 


— Gm 


PUARE INT: LÔR A AN 
“SUDIZION”! NOALTRIS 
NO’NDI VIN FREGUL! 
| pre Bepo Marchet | 
li 

Pre Bepo Marchet, 





il cjantôr de anime dai furlans 


Se al è un om che al à savût lei te 
maniere plui ecletiche la anime 
platade e mancul cognossude de 
storie, de art, de culture e de lenghe 
dal Friûl, si pues dal sigûr individuâ 
cheste figure in pre Josef “Bepo” 
Marchet. Predi, insegnant, studiôs, 
om di letaris, storic e critic de art 
nassùt a Glemone, al è stàt jenfri i 
plui dinamics esponents de culture 
furlane tornade a nassi daspò de 
Seconde Vuere Mondidl. Consacràt 
tal 1925 a 23 agns, si jere laureàt 
prin in teologjie e daspò in letaris 
inte Untiversitàt Catoliche di Milan. 
Il zovin predi al jere inteligjent, 
masse inteligjent, intun moment 
dulà che il Fassio nol voleve sintî 
fevelà di autonomie: ni di pinsîr, ni 
di teritori. Ogni tant i scjampave 
cualchi osservazion masse sclete, 

e alore tal 1936 Marchet al fo 
mandàt in “mission” di capelan 
militàr in Abissinie: cussì, par 
cuietàlu un pòc. 


LA ESPERIENCE DUT CAS NO À 
STUDAT, MA E À RINFUARCADE 
LA SÒ CRITICHE AL REGJIM, 
che lu à mandAt al confin a Bobbio, 
dongje Piacenze. 

La sé reazion a une ditature che ti 
cjalcjave dentri principis identitaris 
cuintri des minorancis e je lade 


e Walter Tomada 





JOSEF MARCHET 


indevant daspò de Liberazion, 
cuant che al è stât jenfri i prins a dâ 
forme a un pinsîr autonomist, sedi 
dal pont di viste culturâl, ispirant 

il coletîf poetic di Risultive, sedi di 
chel politic, animant la vòs plene 

di snait de Patrie dal Friùl, gjornàl 
fondât e diret adun cul anarchic 
Felix Marchi. Ma ancje la storie de 
nestre art e je in debit cun lui: al à 


dat di fat dignitàt ae sculture in len 
che fin ai siei studis e jere in buine 
part discognossude. E soredut al à 
catalogàt cun scrupul plui di 800 
gleseutis che al à dissegnàt a une a 
une cu la chine, intune opare che 

e je coventade a fà resurî tancj di 
chescj edificis dopo dal taramot. 
Fondamentài pe ricercje de coinè 
de marilenghe a son i Lineamenti 
di grammatica friulana dal 1952; 
ma forsit il so lavòr plui famòs e 
rivoluzionari al è la Cuintristorie 
dal Friù! (jessàt dome dopo la sò 
muart, tal 1974), leture critiche 

“in clâf furlane” des vicendis 
storichis de Patrie. Dal pont di viste 
stretementri leterari lis sôs Lefaris 
ai furlans a son pigui sags di scriture 
argomentative indrecade a varis 
interlocutòrs imagjinaris. 


LA MUART AI 8 DI MAI DAL 
1966 E À CONCJAT MASSE 
ADORE UNE ATIVITÂT PENZE 
E IMPUARTANTE. A son passàts 
50 agns di cuant che al è mancjat, 
ma ancje se la sò olme inte 
culture nostrane e je indelebile, lis 
istituzions a somein dismentefsi 
di lui e no àn inmaneàt nissun 
apontament uficiàl di ricuart. 
Brut segnàl: un di chei che a lui 
no i plasaressin... E 


LINZIRLI DAL ELENC 
Lis oparis di Marchet che a àn gambidt i Friùl 


Gianni Nazzi, tal so Dizionari 
biografic furlan, 
Josef Marchet al è stàt il «genius 


loci dal Friùl, il maître à penser dal 


al à scrit che Pre 


Furlanentum: nissun nol à fat tant che 
lui pe sô tiere». Un judizi cussì peren- 
tori e assolût che al podarès savê di 
deificazion. Ma cui che al varà la pa- 
zience e la capacitât di lei ancje dome 
une piçule part dai scrits di Marchet, 
nol podarà fâ di mancul di condividi 
il pinsîr di Nazzi, e no dome di lui. 
A chê conclusion a son rivâts ancje 
tancj altris inteletuâi di pês de cul- 
ture furlane: Giuseppe Francescato, 
Pietro Londero, Novella Cantarutti, 
Pre Checo Placereani, Gianfranco 
D’Aronco, Giovanni Frau, Pre Toni 
Beline, Lelo Cjanton e, ultin ma no 
ultin, Dino Virgili, che al à curàt va- 
ris preseabii volums su Pre Josef (fra 
chescj o consei: Giuseppe Marchetti. 
Un uomo, una cultura, dal’73, e la ri- 


solte di scrits La Patrie, dal’76). 


MONUMENTAI A SON I SIEI 
LINEAMENTI DI GRAMMATI- 
CA FRIULANA dal 1952, opare di 
grande lungjimirance, e par ciertis 
intuizions ancjemò valide. Al è un 


eo William Cisilino 





fat che nissun academic di Udin, 


fin cumò — e a son passàts passe 60 
agns — si sedi inriscjàt a fà un lavòr di 
cheste fate unic academic che al à 
dât fûr alc di organic su chest cantin 
al è Giorgio Faggin. Pal rest dome 
articuluts e articulons sparniçâts ca 
e là). Piere miliâr te storie de art no 
dome furlane al è il so La scultura 
lignea in Friuli, scrit cun Nicoletti 
tal 1956. Prime di chê volte la scul- 
ture di chenti o no jere cognossude, 
o ben, no jere ri-cognossude tant 
che espression artistiche ad implen. 
Mert di Pre Bepo vêlu fat capî pri- 
me e al puest dai academics di mistîr 
(e simpri li o tornìn). Dai stes agns 
ancje il Friuli. Uomini e tempi, dulà 
che Marchet al va insot ae storie dai 
principâi personaçs che a àn fat grant 
il Friûl. Prime dal citât dizionari di 


Nazzi, chest al è stât par agns Punic 
compendi biografic cuntune impo- 
stazion furlaniste (plui prudence al 
domande il resint Nuovo Liruti: dut 
al dipint dal compiladôr di turno de 
biografie che si vôl lei). 


FRA I TANCJ LIBRIS PUBLICATS 
DASPÒ DE SÒ MUART, A SON 
DOI SCRITS CHE NO PUES LASSÀ 
FÙR DI CHEST NESTRI ‘INZIRLI 
DAL ELENC”: Le chiesette votive del 
Friuli, dal 1971, dulà che si pues gjol- 
di, no dome des capacitàts storichis, 
ma ancje di chés pitorichis dal autòr; 
e la Cuintristorie dal Friúl, dal 1974, 
che però e va lete come une ricolte di 
articui di gjornàl e no come un tratàt 
sientific di storie. 

Infin — e chest al è un mert che al 
cjape dentri e al esalte ducj chei altris 
— la capacitàt di scriture: il furlan di 
pre Josef al è esemplàr. Simpri ele- 
gant, ma scorevul. Colt, alt, ma diret. 
Se cun Pasolini il furlan al è deventàt 
definitivamentri “lenghe” de poesie, 
cun Pre Josef il cercli si è sieràt ancje 
cun riferiment ae prose. Cun lôr il 
furlan al è deventàt “lenghe” fin te 
meole. E di li no si torne plui indaûr. E 


Letaris 
ai furlans 





PRE MARCHET E FELIX MARCHI 


Une des oparis plui bielis di pre Bepo 
Marchet a son lis “Letaris ai furlans” 
li che al fâs i pules e al sburte i furlans 
a jessi «parons di se stes». Ve chi une 
cerce. Un test che al manten dute la 
sò atualitàt ancjemò cumò: e fevele di 
furlans che si... “intalianin”. 

A UNE ZOVINE 

DI BUTEGHE 

Siorute, o jeri un so aventòr, une vol- 
te: cuant che jê e veve di jessi rivade 
di pòc in ché privative. E o capitavi 
dispessut denant dal so banc, a dài un 
cuc: un pòc parcè che o soi un cjamin 
simpri impiàt e la sò buteghe si cjate 
a jessi su la strade che o fâs ogni dì; 
e une vore parcè che, o dîs la veretàt, 
mi plaseve di jentrà... a sclarî il voli! 
Cence tristerie! 

In ché volte jê e veve la musute come 
un piergul nostran, i voi un fregul 
spaurîts, ma clàrs e rampits come il 
cîl de Furlanie, e i vistiduts sclets e 
ben adatàts di tai e di colòr. Cu la int 
e veve un biel fà, naturàl, premuròs e 
ancje sudizionòs chel tant che al pàr 
bon; e cun me, che o tacavi par furlan, 
e fevelave par furlan; chel so furlan di 
Sant Denêl, slis e vualîf che al pareve 
fat di misure par une fantagute cussì. 
(...) Ma al à bastàt un an, par dissipà 
dut. Un pòc in dì, ancje jê e à cjapade 
sù la ande di citadine; e à imparàt 
a sclarîsi la cjavelade, a segnàsi lis 
ceis, a infarinàsi la muse, a slapa- 
gnàsi i smursiei, i lavris, lis ongulis, 
a smendsi... E pazience; fin alì a son 
afàrs siei e cuistion di ideis. 

Ma za timp, che o soi tornàt a jentrà 
une altre volte, mi à tocjàt di sintîle 
a rispuindi cun malegracie, e par 
talian, a une vielute che i veve do- 
mandàt alc par furlan; di viodile a fà 
la sostignude tant che une baronesse 
cuntun frutat di paîs che, dopo dut, 
no i diseve nuie di mâl; e a sbragàsi a 
fà bocjutis e smorfiegs a un spucet di 
uficiàl sarasin che le complimentave 
cul picet. E alore o ai fate la cròs che 
no metarai pît mai plui te sò bute- 
ghe e o cirarai di tignî lontans ducj 
i miei amîs. 

Anzit, che e viodi: mi è vignude sù 
une pensade: diimplantà, culì a Udin, 
une gnove massonarie comerciàl, tra 
furlans, che a vebin di obleàsi a no 
spindi un crùt tes buteghis indulà 
che no cjatin il rispiet che al si merete 
un bon furlan, in Furlanie, cuant che 
si compuarte di bon furlan. I rineàts 
di cualunche sete no capissin altre 
lezion che chê di tocjàju tal tacuin! 
E jê... Diu lu vueli che e puedi cjatà 
daurman un frusin, disponùt a 
menàle vie lontane: si visarà dopo... 


(Patrie dal Friúl, 1950) i 

La Setemane de 
culture furlane de SH, 
une plene imersion 
inte furlanetàt 


e Alessio Screm 


O 3) 


Dal 5 al 16 di Mai, plui di cent apon- 


taments in passe setante localitàts. A 


son chescj i grancj numars de tierce 
Setemane de culture furlane, organiza- 
de de Societàt Filologjiche Furlane in 
colaborazion cuntune schirie di ents 
e di associazions. Cunvignis, confe- 
rencis, incuintris, concierts, spetacui, 
mostris, presentazions di libris, ati- 
vitàts pai fruts, pai zovins, pai grancj, 
par ducj. I sogjets e i temis di cheste 
gnove edizion a son cetant varis, inte 
volontàt di cjapà dentri inmò e di fà 
cognossi a plui int pussibile, dut il 
straordenari patrimoni dal Friùl, 
cence dismenteà di contà ancje il 
mont atuàl. La storie, lis tradizions, 
il teritori, la art,la lenghe, la musiche. 
Ancje chest an la Setemane e pues 
contà su pe partecipazion e il jutori 
di associazions culturàls, còrs, grups 
teatrài, personalitàts de culture locàl, 
pro loco, scuelis, plèfs e glesiis. 


COME CHE AL À DECLARAT IL 
PRESIDENT DE SOCIETÀT FILO- 
LOGJICHE FURLANE FEDERICO 
VICARIO, in ocasion de conference 
stampe: «Ancje chest an la Setemane 
e met al centri de rassegne i mo- 
ments plui impuartants de vite de 
nestre comunitât, tant che il drama- 
tic Orcolat di cuarante agns fa, o la 
ativitàt di personis cetant impuar- 
tantis pe nestre int, che al cole chest 
an ancje par lôr un inovâl significatif, 
come David Maria Turoldo, Josef 
Marchet, Renato Appi, Gjiso Fior. 
O vin contât ancje chest viaç sul aiût 
di tancj amîs, par trasmeti insiemi l’i- 
deal di un Friùl plui unît, plui fuart 
e plui cussient, che al sa meti dongje 
la promozion dal teritori e dal passàt, 
cuntune gnove vision dal doman.» 


TRA I TANCJ APONTAMENTS, 
DUCJ DI SEGUÎ, NÒ US SE- 
GNALIÌN: la viertidure ai 5 di Mai 
inte sale consiliàr di Glemone cu la 
cunvigne: Recuperi e restauri dai bens 
archivistics e libraris. Da la esperience 
dal taramot ae gjestion des calamitàts. 
La memorie di Pre Josef Marchet in- 
tal cincuantesim aniversari de muart, 
che al colarà domenie ai 8 di Mai (viòt 
pagjine a man gampe, ndr), cuntune 
Sante Messe in lenghe furlane aes 
7 di sere intal Domo di Glemone, 
compagnade de Coràl Glemonensis. 
L'apontament cu la presentazion dal 
numar de nestre riviste che o stais 
leint: La Patrie dal Friúl, dal 1946 il 
sfuei in marilenghe, lunis ai 9 di Mai 
aes 20.30 inte sale consiliàra Cjarlins 
e la sieradure, domenie ai 15 di Mai 
aes 20.30, tal Teatri Gnûf Giovanni 
da Udine, cul spetacul conciert de- 
dicàt a Zorç Ferigo (viòt l’articul a 
pagjine 10, ndr). Dut il rest dal pro- 
grame lu podés cjatà sul sît de filo- 
logjiche: www.fi/ologicafriulana.it. i 


Tiere Motus 
Storie di un taramot 


e Dree Venier 





FOTO PAR CONCESSION DAL MUSEU TIERE MOTUS 


In chescj dîs a colin i 40 agns di 
chel 6 di Mai 1976 cuant che il 
Taramot al fiscà il Friûl. Impussibil 
contâ dute chê storie, no rivin 

a contâle dutis lis intervistis e i 
articui che si lein in chest periodi. 
E alore o vin decidût di scrivi di un 
lûc simbolic, li che si conte cheste 
tragjedie in tancj dai siei aspiets: 

il museu dal taramot Tiere Motus 
di Vençon; screàt che nol è di tant, 
intal 2009, che in tancj furlans 
ancjemò no cognossin. Volût a 
fuart de associazion dai Comuns 
taramotàts e sindics de ricostruzion 
dal Friûl e metàt su in gracie dal 
contribùt de Regjon e de CRUP, 
uficialmentri al sarès “mostre 
permanente” e no museu par vie des 
solitis de burocrazie taliane. Culì si 
conte di cheste tragjedie tremende 
e di cemùt che i furlans a àn cjatàt 
tes lôr lidrîs fondis la fuarce di 
tornà a jevà sù e di resurî ducj 
insiemi, cuntune ricostruzion che e 
je stade esemplàr pe partecipazion 
dal popul e pe vore des istituzions, 
cognossude come model Fritl. 

La mostre e conte il moment 

plui tragjic e tal timp stes plui 
nobil de storie moderne dal Friùl 
dopo de seconde vuere mondiàl. 

E je dedicade aes vitimis, ai 
socoridòrs, a ducj chei che a son 
stàts positivementri solidài cul Friùl 
taramotàt, ai autòrs de ricostruzion, 
al popul furlan. 

A ‘nd fevelìn cun la curadore de 
mostre, l’architet Floriana Marino. 


Architet, mi diseve che il museu 

al à dentri dâts e materiài che a 
son stàts metùts dongje cun tante 
fature... 

Sì, ogni dat e material al è stàt 
concuardàt e metùt dongje cun tant 
lavòr in gracie dal grant sburt de 
associazion dai Comuns taramotàts 
e sindics de ricostruzion dal Friúl. 


Lavòr precîs e fat traviers di tantis 
verifichis. Chest parcè che e je 
ancjemò une grande sensibilitàt di 
bande dai furlans su chest teme. 
Robe che si note ce tant di bande 
di une persone come me che no 

je nassude chi. Ma jentrant planc 
planc in cheste storie o ai capît 
parcè. 

Cual isal il percors che o vês ideàt 
par contà cheste storie? 

La mostre e je metude ju in 12 
salis a teme: dal cricà dal dì dai 7 
di Mai, ai prins jutoris, al esodi 
daspò des scjassadis di Setembar, 
il ràl des istituzions e la storie 
stesse de vite cuotidiane dal popul 
da lis tendopolis ai funerài. Dut 
cun tantis fotograflis, ricostruzions 
grafichis, filmàts, materiài interatifs. 
Il museu nol è dome lûc de 
memorie ma al à il compit ancje di 
educà, ise vere? 

Propit cussì: a son gnùfs spazis 
dedicàts ae formazion e al 
aprofondiment sientific. Un 
laboratori didatic al è furnît di 
imprescj e materiài che i visitadòrs 
a podaran interagjî cun lòr, bogns 
di fà cognossi ce che al è un 
avigniment sismic, cemût che 

si studiin i taramots, e tirà sù al 
pericul. Il 


oe _ «x»- _ - 
La mostre 


La mostre permanente Tiere 
Motus e je li dal palac Orgnani 
Martina in vie Mistruzzi n. 4/9 a 
Vençon (UD) 

ORARIS DI VIERZIDURE: di 
lunis a joibe 15 — 19, di vinars a 
domenie 9 - 13 / 15 - 19 

COST DAI BILIETS: 5 euro, 


riduzions 4 euro, scuelis 3 euro. 






GNO 
COVO VE 


DAL FRIJL 


Midiant de storie dai cognons 
furlans, si fàs ancje la storie dal 
nestri Friùl. Ve chi i cognons di 
diretòrs di testadis gjornalistichis in 
lenghe furlane: «Ladins dal Friúûl», 
«Onde Furlane», «Il Diari» e la 


nestre. 


(gjavats fûr di «I cognomi del Friuli» di 
Enos Costantini e Giovanni Fantini, ed. La 
Bassa/LithoStampa. O ringraciìn i autòrs 
pe disponbilitàt e pe colaborazion). 


BALZAN 
A Trave di Lauc si segnale il 


batisim di Giovanni de Balzan 
intal 1578, câs unic in ché localitàt. 
Si pues pensà duncje che al sedi 
un eròr di trascrizion par Ba/zar, 
tant plui presint. Ba/zan/balzano 

si podarès colegà al talian da/zana 
“guarnizione che s'interpone verso 
l'estremità delle vesti”. In cont dal 
adietîf balzano “bizzarro, strambo”, 
si doprilu dal Cuatricent, duncje 

al podarès vê puartàt ae fomazion 
dal cognon. Balzan al è un cognon 
belumat (di Belum, ndr) , ma si 


cjatilu di altris bandis pal Venit e a 
Udin. 


MISSANA 

Mis al jere un non di persone (1383 
Jo dey di fit al figg! di ser Mis), in 
chest câs declinàt al feminin cul 
sufis -ane. Al somee che i puescj di 
origjin a sedin Pert e il Cjanàl di 
Sant Francesc, inte Pléf di Vît; di 
chi al sarès rivàt a Flavuigne intal 
1421 cun Nicolò Missana e daspò 

a Feagne ae fin dal Cuatricent. 

Di Feagne, intal 1921 al rivà a 
Cjampfuarmit cun A/essandro 
Missana. Come tancj altris cognons 
asins, ancje Missana al cjapà la 
strade pe Cjargne li che si cjatilu 
ancje cumò. 


TOSONI 


In Friùl, Tos al jere un non di 
persone intal Tresinte: Item recevey 
dal Tos figli chi fo di Michulau. A 
Glemone Lena figla del Tos dArtigna 
intal 1380, a Manià Jacobus dictus 
Tosus di Malnisio intal 1262. Toson/ 
Tosoni al è un incressitîf di Tos 
(1314 Nicolaus dictus Tosonus de 
Paluca). Tosoni al è tipic dal Cjanàl 
di Sant Francesc in comun di Vît; si 
cjatilu ancje a Tumieg, Spilimberc, 
Udin, Cordenons, Clausét, Valarian, 
Pordenon. 


VENIER 


E je la forme venite o venitizade 
dal non di persone che par talian al 
fâs Veniero (par furlan al sarès Venîr 
o Vinîr). In efiets, il progjenitòr 

dai Venier di Curnin (comun di 
Forgjarie) al jere Vinir fi di Gualtir 
di Cornino, come che al ven fùr di 
un protocol Savorgnan dal 1415. 

Il cognon al è ben rapresentàt a 
Vignesie e Triest, ma a ‘nd è cetancj 


in Friùl. i 





La move Doe Friuli 
dal vm sı pues clamale 
in dutis lis altris lenghis 


MA NO PAR FURLAN 


Il Comitàt nazionál vins dal 
Ministeri des risorsis agriculis al à 
fate buine la «Doc Friuli», e cumò 
al sarà publicàt il so dissiplindr 

(lis regulis che a coventin par fànt 
part) su la Gazete uficià!. Dongje 
Doc Friuli si podarà doprà ancje la 
denominazion Doc Friuli Venezia 
Giulia (cence tratut: diu nus vuardi! 
ndr) e par sloven: Doc Furlanija 

o Doc Furlanija Julijska Krajina. 
Pecjât che e mancje la lenghe 
furlane, assente come il solit e 
come il solit discriminade rispiet 

a lis altris lenghis che son a stà in 
regjon. Chest al fâs viodi a clàr che 
la Regjon no vôl fà buine une serie 
politiche linguistiche: al sarès il 
minim fa lis gnovis denominazions 
in dutis lis lenghis (cost: ZERO!). 
L'assessòr ae agriculture Shaurli al 
à mostrade grande sodisfazion, ma 
no si è sintàùt che al vedi spindùt 
peraule su la cuistion. Invezit il 
president de Provincie di Udin 
Fontanini al à marcàt: «Ancje in 
cheste ocasion, il Friùl al piert la 
ocasion par une plene promozion 
ancje midiant de lenghe furlane». 
Une storie come ché che o contavin 
intal numar di Març, cul Comun 
di Udin che pai gnûfs cartei di une 
gnove taronde, ju à fat scrivi dome 
par talian impen che bilengài 
(cost: ZERO!). 

La gnove Doc no cambie nuie 
rispiet ae situazion di cumò 

dal sisteme des Doc, Docg e Igt 

dal F-vj e ducj i roncârs che lu 
desiderin, a podaran mantignî lis 
denominazions storichis relativis 
aes Doc di apartignince o cjapà la 
gnove denominazion. E 

UNE MAN 
o PAR MIL 


Ancje chest an, cu la declarazion 
dai redits tu puedis dài une man a 
“La Patrie dal Friàl” il mensîl 
dut in lenghe furlane dal 1946. 
Nol coste nuie: baste meti il numar 
01299830305 
te casele juste e firmà la destinazion 
dal 5 par mil. Lotant par un Friàl 
plui furlan, tu stàs miòr ancje tu. 


SCELTA DEL DICHIARANTE PER LA DESTIMAZIONE DEL CENQUE PER MILE DELL IPEF (n 




















Par viodi i altris contignùts 
de “La Patrie dal Friul°, 


abonaitsi. Dutis lis informazions si cJatin li dal sît 





www.lapatriedalfriul.org 


— kr 


Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 


Che tu sedis za abonàt o che tu 


le vedis lete dome cualchi volte, 





aboniti o rinove l'abonament 
a un mensîl unic: almancul une volte 


al mês, lei par furlan! 


